Oficialusis leidinys L 310 , 13/11/2002 p. 0003 - 0004



Komisijos reglamentas (EB) Nr. 2010/2002 2002 m. lapkričio 12 d. iš dalies keičiantis Reglamentą (EB) Nr. 1799/2001, nustatantį citrusų vaisių prekybos standartą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 545/2002 [2], ypač į jo 2 straipsnio 2 dalį, kadangi: (1) Komisijos reglamentu (EB) Nr. 1799/2001 [3] su pakeitimais, padarytais Reglamentu (EB) Nr. 453/2002 [4], buvo apibrėžtos citrusų vaisių kokybės, rūšiavimo pagal dydį, pateikimo ir ženklinimo nuostatos. (2) Pastaruoju metu pakeistame Jungtinių Tautų Europos ekonomikos komisijos rekomenduojamame citrusų vaisių standarte numatyta galimybė rūšiuoti vaisius pagal skaičių, apibrėžtos naujos dydžio vienodumo nuostatos ir numatoma galimybė pakuoti skirtingų rūšių citrusų vaisius vienodose vartotojams skirtose pakuotėse. (3) Be to, reikėtų išaiškinti kai kurias dabartines nuostatas. Visų pirma, reikia nustatyti naują dydžio 1-X, kuris prekiaujant tradiciškai būdavo ženklinamas "1", pavadinimą. Antra, reikia atnaujinti įvairių rūšių apelsinų minimalaus sulčių kiekio normas. Pagaliau reikėtų priimti nuostatą, kad reikalavimas nurodyti etiketėje konservantus, taikytinus tik pirminiam apdorojimui. (4) Todėl būtina iš dalies pakeisti Reglamentą (EB) Nr. 1799/2001. (5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1799/2001 priedas iš dalies keičiamas pagal šio reglamento priedą. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. lapkričio 12 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 84, 2002 3 28, p. 1. [3] OL L 244, 2001 9 14, p. 12. [4] OL L 72 2002 3 14, p. 9. -------------------------------------------------- PRIEDAS Reglamentas (EB) Nr. 1799/2001 iš dalies keičiamas taip: 1) II antraštinės dalies (Nuostatos kokybės) B punkto (Brandos reikalavimai) iii papunkčio (Apelsinai) pirma įtrauka pakeičiama taip: "— minimalus sulèiø kiekis: —Tarocco ir kitų kraujingųjų (raudonųjų) apelsinų | 30 % | —Navel grupės | 33 % | —Kitų | 35 %" | 2) III antraštinė dalis (Nuostatos dėl rūšiavimo pagal dydį) iš dalies keičiama taip: a) B punktas (Dydžio skalės) iš dalies keičiamas taip: i) penktoje skiltyje esantis įrašas "1-X" pakeičiamas taip: | | | | "1 arba 1-X;" | ii) pridedama tokia pastraipa: "Citrusų vaisius galima pakuoti pagal skaičių. Tokiu atveju, jeigu išlaikomas III antraštinės dalies C punkte reikalaujamas dydžio vienodumas, pakuotėje esančių vaisių dydžių apimtis gali būti platesnė už vieną dydžio kodą, tačiau dviejų gretimų kodų ribos negali būti viršijamos." b) C punktas pakeičiamas taip: "C. Vienodumas Dydžio vienodumas gaunamas naudojant pirmiau pateiktas dydžio skales, nebent toliau nustatyta kitaip: i) Jeigu vaisiai pakuotėse arba vienetinėse vartotojams skirtose pakuotėse sudėti įprastiniais sluoksniais, skirtumas tarp mažiausio ir didžiausio vaisiaus toje pačioje pakuotėje, priklausančių tam pačiam dydžio kodui, arba, jeigu citrusų vaisiai supakuoti pagal kiekį, dviem gretimiems dydžio kodams, neturi viršyti tokių maksimalių dydžių: | Dydžio kodai | Maksimalus skirtumas tarp vaisių toje pačioje pakuotėje (mm) | Citrinos | nuo 0 iki 7 | 7 | Mandarinai | nuo 1 iki 4 nuo 5 iki 6 nuo 7 iki 10 | 987 | Apelsinai | nuo 0 iki 2 nuo 3 iki 6 nuo 7 iki 13 | 1197 | ii) Jeigu vaisiai pakuotėse arba standžiuose vienetinėse vartotojams skirtose pakuotėse nesudėti įprastiniais sluoksniais, skirtumas tarp mažiausio ir didžiausio vaisiaus toje pačioje pakuotėje neturi viršyti atitinkamų dydžio rūšies ribų pagal dydžio skalę, arba, jeigu citrusų vaisiai supakuoti pagal kiekį, vieno iš dviejų atitinkamų gretimų kodų ribų milimetrais. iii) Jeigu vaisiai sudėti didelėse dėžėse arba nestandžiose vienetinėse vartotojams skirtose pakuotėse (tinkleliuose, krepšeliuose ir pan.), didžiausias dydžio skirtumas tarp mažiausio ir didžiausio vaisiaus toje pačioje partijoje ar pakuotėje turi neviršyti ribų, gaunamų grupuojant tris dydžius iš eilės pagal dydžio skalę." 3) VI antraštinės dalies (Ženklinimo nuostatos) D punkto (Komercinės specifikacijos) trečia ir ketvirta įtraukos pakeičiamos taip: "— dydžio kodas ir vaisių skaičius (arba, jeigu pagal skaičių supakuoti vaisiai atitinka du gretimus kodus, dydžio kodai arba minimalus ir maksimalus skersmuo), jeigu vaisiai pakuotėje sudėti sluoksniais, — nurodomas konservantas arba kitos naudotos cheminės medžiagos, jeigu jos buvo panaudotos pirminiam apdorojimui." --------------------------------------------------